Rolls Royce
Egy kispolski fékez egy Rolls Royce mellett a pirosnál. A vezetője átszól: - Van rádió a kocsijában? - Ez csak természetes! - válaszol a Rolls Royce vezetője. - És TV? - Hát persze! - És franciaágy? A Rolls Royce tulajdonosa elszégyelli magát, és elhajt a legközelebbi szervízbe, ahol egy franciaágyat szereltet a kocsijába. Egy hét múlva megpillantja a Polskit egy parkolóban. Odamegy, bekopog az ablakon, és elkezdi: - Van már franciaágy a kocsimban! A kispolski vezetője rámordul: - És ezért kellett megzavarnia zuhanyozás közben? 